2005D0341 — SK — 19.12.2008 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:

No

▼B

ROZHODNUTIE KOMISIE

z 11. apríla 2005,

ktorým sa ustanovujú ekologické kritériá a s nimi súvisiace požiadavky na hodnotenie a overovanie na udelenie environmentálnej značky Spoločenstva osobným počítačom

[oznámené pod číslom K(2005) 1024]

(Text s významom pre EHP)

(2005/341/ES)

Opatrenia ustanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,

Revidované ekologické kritériá, ako aj s nimi súvisiace požiadavky na hodnotenie a overovanie by mali platiť štyri roky.

V záujme jasnosti by sa preto malo rozhodnutie 2001/686/ES nahradiť.

so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde udeľovania environmentálnej značky Spoločenstva ( 1 ), a najmä na druhý pododsek jeho článku 6 ods. 1,

so zreteľom na Zmluvu o založení Európskeho spoločenstva,

Článok 1

Skupina výrobkov „osobné počítače“ zahŕňa počítače určené na používanie na stabilnom mieste, napr. na pracovnom stole, ktoré pozostávajú zo systémovej jednotky a obrazovky, v celku alebo oddelene, a z klávesnice.

Uvedená skupina výrobkov zahŕňa aj systémové jednotky, klávesnice a obrazovky určené na používanie s osobnými počítačmi.

Skupina výrobkov nezahŕňa servery.

Článok 2

Na to, aby bolo možné udeliť osobným počítačom environmentálnu značku Spoločenstva v zmysle nariadenia (ES) č. 1980/2000, musí zariadenie patriť do skupiny výrobkov „osobné počítače“ a musí spĺňať ekologické kritériá uvedené v prílohe k tomuto rozhodnutiu.

▼M1

Článok 3

Ekologické kritériá pre skupinu výrobkov „osobné počítače“, ako aj súvisiace požiadavky na posudzovanie a overovanie, sú platné do 31. mája 2010.

▼B

Článok 4

Na administratívne účely sa skupine výrobkov „osobné počítače“ priraďuje číselný kód „013“.

Článok 5

Rozhodnutie 2001/686/ES sa zrušuje.

Článok 6

Environmentálne značky, ktoré boli udelené pred dátumom oznámenia tohto rozhodnutia výrobkom zaradeným do skupiny výrobkov „osobné počítače“, sa môžu naďalej používať do 31. marca 2006.

Ak boli žiadosti o udelenie environmentálnej značky výrobkom patriacim do skupiny výrobkov „osobné počítače“ predložené pred dátumom oznámenia tohto rozhodnutia, týmto výrobkom sa môže udeliť environmentálna značka podľa podmienok ustanovených v rozhodnutí 2001/686/ES. V týchto prípadoch sa môže environmentálna značka používať do 31. marca 2006.

Článok 7

Toto rozhodnutie je určené členským štátom.

PRÍLOHA

RÁMEC

Na to, aby osobný počítač, systémová jednotka, obrazovka alebo klávesnica (ďalej len „výrobok“) spĺňali podmienky na udelenie environmentálnej značky, musia patriť do skupiny výrobkov vymedzenej v článku 1 a musia spĺňať kritériá uvedené v tejto prílohe (o udelenie ekologickej značky možno požiadať pre každú súčasť okrem myši):

(ak je to vhodné)

(ak je to vhodné)

Skúšky sa realizujú na žiadosť podľa kritérií a vykonávajú ich laboratóriá, ktoré spĺňajú všeobecné požiadavky vyjadrené v norme EN ISO 17025. V prípade potreby sa môžu použiť iné skúšobné metódy, pokiaľ ich príslušný orgán, ktorý žiadosť hodnotí, uzná za rovnocenné. Pokiaľ sa neuvádzajú žiadne skúšky, alebo sa uvádzajú ako skúšky používané na overovanie alebo monitorovanie, príslušné orgány by sa mali opierať o príslušné vyhlásenia a dokumentáciu poskytnutú žiadateľom a/alebo o nezávislé overenia.

Príslušným orgánom sa pri hodnotení žiadostí a kontrolovaní plnenia kritérií uvedených v tejto prílohe odporúča zohľadniť implementáciu uznávaných systémov environmentálneho manažérstva, akými sú EMAS alebo ISO 14001. (Poznámka: implementácia týchto systémov riadenia sa nevyžaduje.)

EKOLOGICKÉ KRITÉRIÁ

1. Úspora energie

Systémová jednotka

c) Počítač podporuje režim spánku ACPI S3 ( 4 ) (ukladanie do RAM) na zníženie minimálnej energetickej spotreby na najviac 4 watty. Počítač sa z tohto režimu znova prebudí, ak na to dostane príkaz:

— z modemu,

— sieťovým pripojením,

— úkonom klávesnice alebo myši.

Predvolená doba nečinnosti pred zmenou režimu z prevádzky do režimu spánku ACPI S3 neprevyšuje 30 minút. Výrobca musí túto funkciu aktivovať, ale používateľ ju môže deaktivovať.

Žiadateľ podáva príslušnému orgánu správu, ktorá potvrdzuje, že úroveň spotreby energie v režime ACPI S3 bola odmeraná podľa postupu uvedeného v súčasnom memorande o porozumení programu Energy Star. V správe je uvedená energetická spotreba odmeraná v takomto režime.